1. Introduzzjoni Skont l-Artikolu 7(1) u (5) tal-Ftehim Intern[1], f'dan id-dokument il-Kummissjoni tippreżenta l-istimi tal-impenji, tal-ħlasijiet u tal-kontribuzzjonijiet għall-perjodu bejn l-2011 u l-2013[2], filwaqt li tqis il-previżjonijiet tal-Bank Ewropew tal-Investiment (BEI). L-Istati Membri jikkontribwixxu direttament lill-Bank Ewropew għall-Investiment il-fondi għall-istrumenti tad-9 u l-10 FEŻ li jamministra (il-Faċilità ta’ Investiment u s-sussidji tar-rati ta' mgħax). Għalhekk, din il-komunikazzjoni tagħmel distinzjoni ċara bejn il-fondi mmaniġġjati mill-BEI taħt id-9 u l-10 FEŻ u l-fondi mmaniġġjati mill-Kummisjoni. Il-graff ta' hawn taħt turi t-tendenza ġenerali fl-impenji u fil-ħlasijiet grossi, inkluż it-tbassir għall-perjodu bejn l-2011 u l-2013 (il-Kummissjoni u l-BEI, kumulattiv). Hija turi biċ-ċar ix-xejra strutturali tiela' 'l fuq fl-impenji u fl-iżborżi mill-1997 'l hawn, minħabba t-tħaffif fl-implimentazzjoni tal-għajnuna. Bħalma ilu antiċipat mill-2008, il-lakuna bejn l-impenji u l-pagamenti naqset fl-2009 u fl-2010, u b'hekk ġiet riflessa xejra fejn il-livelli tal-pagamenti joqorbu lejn il-livelli tal-impenji. Il-livell tal-pagamenti tal-2010 kien l-ogħla wieħed f'kemm ilu jeżisti l-FEŻ u l-livell tal-impenji fl-2010 laħaq il-50% tal-10 FEŻ. KE + BEI impenji u pagamenti grossi: xejra bejn l-1997 u l-2013 [pic] 2. previżjonijiet finanzjarji għall-perjodu bejn l-2011 u l-2013 [3] IT-TABELLA LI ġEJJA TIPPROVDI AġġORNAMENT DWAR L-IMPENJI, IL-PAGAMENTI U L-KONTRIBUZZJONIJIET, FUQ IL-BAżI TAL-AKTAR TBASSIR REċENTI. 2011 | 2012 | 2013 | Impenji[4] | Il-Kummissjoni | 3 250 | 3 750 | 3 900 | Il-BEI | 579 | 540 | 590 | Pagamenti | Il-Kummissjoni | 3 500 | 3 650 | 3 900 | Il-BEI | 385 | 390 | 390 | Kontribuzzjonijiet | Il-Kummissjoni | 3 100 | 3 600 | 3 800 | Il-BEI | 200 | 280 | 250 | 3. il-previżjonijiet dwar l-implimentazzjoni finanzjarja għall-perjodu bejn l-2011 u l-2013 Il-Kummissjoni u l-BEI aġġornaw il-previżjonijiet tagħhom dwar l-impenji u l-pagamenti għall-pajjiżi kollha tal-AKP[5] u għall-PTEE[6], għall-perjodu bejn l-2011 u l-2012. Ir-riżultat u l-ammont tal-kontribuzzjonijiet meħtieġa għall-finanzjament tal-FEŻ għall-perjodu bejn l-2011 u l-2013 huma ppreżentati fl- Annessi 1 sa 3 , fejn jitqabblu maċ-ċifri li ngħataw fil-komunikazzjoni ta' Ġunju 2011[7]. Il-BEI jinnota li l-istima tal-bilanċ tal-aħħar tas-sena 2011 hi bbażata prinċipalment fuq previżjoni ta' ħlas lura tal-kapital u tal-imgħax li parti importanti minnhom hi dovuta għal nofs Diċembru. Dan il-ħlas lura huwa imprevedibbli u jista' jkun kmieni jew tard. Il-kontribuzzjonijiet għall-2011 u għall-2012 huma ppreżentati fl- Annessi 4 u 5, imqassma skont kull ħlas parzjali u għal kull Stat Membru. ANNESSI Anness 1 - Previżjonijiet tal-impenji grossi [8] għall-perjodu bejn l-2011 u l-2013 (miljuni ta' EUR) [pic] Anness 2 - Previżjonijiet tal-pagamenti grossi [9] għall-perjodu bejn l-2011 u l-2013 (miljuni ta' EUR) [pic] Anness 3. Il-qagħda finanzjarja stmata għas-snin 2011, 2012 u 2013 [pic] Anness 4. Il-kontribuzzjonijiet ta' kull Stat Membru għall-FEŻ għall-2011 (EUR) [pic] Anness 5 (l-1el parti). Il-kontribuzzjonijiet ta' kull Stat Membru għall-FEŻ għall-2012 (EUR) [pic] Anness 5 (it-2ni parti). Il-kontribuzzjonijiet ta' kull Stat Membru għall-FEŻ għall-2012 (EUR )[pic] [1] Il-Ftehim Intern bejn ir-Rappreżentanti tal-Gvernijiet tal-Istati Membri, li ltaqgħu fil-Kunsill, dwar il-finanzjament tal-għajnuna tal-Komunità taħt il-qafas finanzjarju multiannwali għall-perjodu bejn l-2008 u l-2013 skont il-Ftehim ta’ Sħubija bejn l-AKP u l-KE u dwar l-allokazzjoni tal-għajnuna finanzjarja għall-Pajjiżi u Territorji extra-Ewropej li għalihom tapplika r-Raba' Parti tat-Trattat tal-KE (Mhux disponibbli bil-MT. Verżjoni bl-EN: ĠU L 247, 9.9.2006, p. 32). [2] Minħabba li ma ntlaħaqx qbil dwar il-qafas finanzjarju għall-perjodu ta' wara l-2013 u dan il-qafas hu mistenni li jkollu impatt materjali fuq iċ-ċifri tal-implimentazzjoni, nippreferu ma nippreżentaw l-ebda previżjoni għall-impenji, pagamenti u kontribuzzjonijiet għas-snin bejn l-2014 u l-2016 (Il-Kummissjoni u l-BEI). [3] Iċ-ċifri għall-perjodu bejn l-2014 u l-2016 se jiġu aġġornati wara li jiġi adottat il-qafas finanzjarju għall-perjodu bejn l-2014 u l-2020. [4] Ammonti grossi, jiġifieri ma tnaqqsu l-ebda diżimpenji jew irkupri/rimborżi. Dan il-metodu huwa koerenti ma’ dak użat għall-baġit ġenerali tal-UE. [5] L-Istati tal-Afrika, tal-Karibew u tal-Paċifiku [6] Pajjiżi u Territorji Extra-Ewropej [7] COM (2011) 334 finali, 09.06.2011 [8] Impenji grossi, jiġifieri mingħajr tnaqqis ta' diżimpenji [9] Pagamenti grossi, i.e. mingħajr tnaqqis ta' rkupri